Bull Ring

**Bull Ring** eli **Bullring**  on suuri ostoskeskus ja torialue Birminghamin keskustassa Englannissa. Siellä käy noin 40 miljoonaa asiakasta vuodessa.

Bull Ringin tori on ollut tärkeässä osassa Birminghamin kehityksessä 1100-luvulta nykypäivään. Alueen vanha maamerkki on St Martin in the Bull Ring -kirkko. Kirkon vieressä oli kolmikulmainen aukio, jossa pidettiin viljamarkkinoita, ja sen yhdessä nurkassa härkien myyntipaikka. Nimi "Bull ring" eli härkärengas viittaa joko härkätaisteluareenaan tai metallirenkaaseen, johon myytävät härät sidottiin.

1800-luvulla kaupunkia suunniteltiin uusiksi, tukkukauppa siirrettiin muualle ja Bull Ringin tori keskittyi vähittäiskauppaan. Kauppahalli rakennettiin 1835. Se vahingoittui saksalaisten pommituksessa toisessa maailmansodassa, mutta purettiin vasta 1960-luvulla uuden ostoskeskuksen tieltä.

Pommitusten vaurioittama alue päätettiin rakentaa kokonaan uudelleen. Avoin tori säilyisi Pyhän Martinin kirkon luoteispuolella, kun taas Kauppahalli korvattaisiin maan ensimmäisellä ostoskeskuksella, jonka alla olisi sisätori ja 500 auton pysäköintihalli. Tämä yhdistettäisiin leveän suljetun kävelysillan kautta Birmingam Shopping Centreen, joka myöhemmin tunnettiin nimellä The Pallasades ja nykyään Grand Central. Uusi maamerkkirakennus olisi sylinterimäinen Rotunda. Ulkotori, jossa oli 150 kojua, avattiin ensimmäisen kerran vuonna 1962; prinssi Philip avasi virallisesti sisätiloissa sijaitsevan Bull Ring -ostoskeskuksen vuonna 1964. Rakennuskompleksi valmistui vuonna 1967, ja se oli niin suosittu, että se herätti valituksia muissa kaupungin keskustan kaupoissa siitä, että se vei heidän asiakkaitaan.

Jalankulkijoiden tunkeminen tunneleihin kävi kuitenkin yhä epäsuositummaksi, vaikka se oli halvempi ratkaisu kuin kävelysillat. Betonibrutalismia edustavat rakennukset kestivät huonosti sään vaikutuksen. 1980-luvulle mennessä kaikki tärkeimmät tavaratalot ja kauppaketjut olivat muuttaneet pois rapistuvasta Bull Ring Centrestä, ja vuosikymmenen loppupuolella alueelle tehtiin jälleen uudistamissuunnitelmia.

Vanhan ostoskeskuksen purkaminen aloitettiin vuonna 2000, ja kolme vuotta myöhemmin avattiin uusi sisäostoskeskus, joka tunnettiin nimellä "Bullring". Torikauppa siirtyi Edgbaston Streetille. Kirkon kolmella sivulle jäi vapaa aukio, St Martin's Square, jossa järkjestetään erilaisia tapahtumia. Uuteen ostoskeskukseen tulivat suuret Selfridges- ja Debenhams-tavaratalot ja 160 muuta myymälää ja kaksi kerrosta pysäköintitiloja. Koska se sijaitsee harjun rinteellä, sisäänkäynti kirkon puolelta tapahtuu toisesta suunnasta katsottuna neljännestä kerroksesta. Rakennuskompleksin hinta oli 250 miljoonaa puntaa.


File:The Bull Ring on Market Day, Birmingham - postcard - obverse.jpg|Toripäivä vuonna 1910
File:John Ball - Bull Ring, Birmingham - 1960s - 05.jpg|Kirkko ja Woolworths 1960-luvullla.
File:Birmingham City Centre 1968 03 England.jpg|Rotunda-toimistotalo ja hähkäsymboli 1968.
File:Aerial Bull Ring Birmingham.jpg|Kirkko, Seelfridges (oikealla) ja torikojut (alavasemmalla) vuonna 2011.
File:The Bull Ring, Birmingham - geograph.org.uk - 4905895.jpg|Bull Ring ja asuintaloksi muuutettu Rotunda (vasemmalla) 2016.


## Lähteet